151. löggjafarþing 2020–2021.

Þingskjal 783 — 462. mál.

Fyrirspurn

til samgöngu- og sveitarstjórnarráðherra um mötuneyti sveitarfélaga.

Frá Andrési Inga Jónssyni.

1.	Hversu mörg mötuneyti eru starfrækt á vegum sveitarfélaga og stofnana þeirra og hver er áætlaður fjöldi máltíða sem þessi mötuneyti afgreiða á ársgrundvelli? Óskað er sundurgreiningar eftir því hvort aðilarnir reka eigið eldhús eða kaupa þjónustu að.

2.	Hvert er áætlað kolefnisspor af mötuneytum sveitarfélaganna og hversu stór hluti þess er vegna

a.	framleiðslu matvæla, og þar af hversu mikið vegna framleiðslu á kjöti og öðrum dýraafurðum,

b.	flutninga á matvælum, og

c.	matarsóunar?

3.	Hvernig er unnið að því að draga úr kolefnisspori af mötuneytum sveitarfélaganna og hvernig eru slíkar aðgerðir tengdar vinnu við aðgerðaáætlun stjórnvalda í loftslags
málum?

4.	Hvernig hefur hlutfall matvæla sem uppfylla vistvæn skilyrði þróast undanfarin ár hjá mötuneytunum?

5.	Að hve miklu leyti hefur innkaupastefna matvæla fyrir ríkisaðila verið nýtt af sveitar
félögum, m.a. hvað varðar aðgerðir til að auka áherslu á fæði úr jurtaríkinu og draga úr neyslu á kjöti í samræmi við ráðleggingar embættis landlæknis?

6.	Hvaða stefnu er fylgt með tilliti til framboðs á grænkerafæði? Kemur til álita að öll mötuneyti yfir ákveðinni stærð bjóði daglega upp á grænkeravalkost eða að ákveðinn hluta daga verði eingöngu grænkerafæði í boði?

Skriflegt svar óskast.